*Jézus így válaszolt: „Higgy nekem asszony, hogy eljön az óra, amikor nem is ezen a hegyen, nem is Jeruzsálemben imádjátok az Atyát.*

*Ti azt imádjátok, akit nem ismertek, mi azt imádjuk, akit ismerünk, mert az üdvösség a zsidók közül támad.* Jn 4,21-22

Amikor valami csak órákra van tőlünk, akkor már közel van. Az asszony számára valóban közel volt az, hogy megkapja a választ a kérdésére. Már nem is kellenek órák, csak percek.

Nem egy meghatározott földrajzi helyen lehet, vagy kell Istent imádni. Az ismeretség az imádás kulcsa. Ismerned kell Őt, akit imádni akarsz. A Mindenható Isten megismerhető. A zsidók – mint nemzet – több kijelentést kaptak Istentől, több ismeretet halmoztak föl. De a személyes ismeret hozza el a megfelelő lehetőséget az imádásra. Az Atya megismerhető a Fiún, Jézuson keresztül. Az üdvösség a zsidónak született Jézus. Az Ő kereszthalála által megismerhető és imádható az Atya, a Mindenható Isten. Vadon Gyula